ร้านนี้เอาจริงๆแล้วเพื่อนแนะนำมาอีกทอดนึงค่ะ ซึ่งเพื่อนคนที่แนะนำมานั้นเค้าทานอาหารไทย แต่ไอ้ก๊วนเราที่ไปกันวันนั้นดันสั่งอาหารฝรั่งล้วนกันซะงั้น ฉะนั้นขอออกตัวไว้ก่อนค่ะ ว่ารีวิวของเราอาจจะไม่ได้เห็นภาพเมนูอร่อยของเค้าสักเท่าไร

ร้านนี้ส่วนใหญ่คนจะพูดถึงว่าอยู่ติดสถานีรถไฟสระบุรีเลย แต่จริงๆแล้ว ให้เดินต่อมาอีกนิดนึงทางฝั่งซ้าย (ถ้าด้านหน้าเราคือสถานี) แล้วจะเจอร้านใหญ่หน่อย มีที่จอดแถวนั้น และมีแอร์ค่ะ

ร้านมีเมนูค่อนข้างครอบคลุม มีทั้งอาหารไทย อาหารฝรั่งจำพวกสเต็กและสปาเก็ตตี้ เพื่อนเราคนที่แนะนำมาดูจะชอบอาหารพวกเห็ดและแกงป่าของร้านค่ะ บอกว่าจัดจ้านอร่อยดี แต่ส่วนครั้งของเรานั้น ที่สั่งกันก็จะดันเป็นสเต็กริบอายด์ สปาเก็ตตี้คาโบนาร่า และไส้กรอกปลากันแทน ไส้กรอกปลานี่ถือว่าแปลกดี แต่อร่อยใช้ได้ค่ะ ยิ่งจิ้มกินกับน้ำจิ้มเผ็ดๆของเค้ายิ่งเวิร์ก ส่วนสเต็กนั้นเนื้อใช้ได้ แต่เค้าทำมาเหนียวไปหน่อย เราต้องตัดบางส่วนที่เราขี้เกียจเคี้ยวทิ้ง คาโบนาร่าก็รสชาตืงั้นๆค่ะ

ยังดีที่สุดท้ายเราสั่งแกงป่าปลากรายกลับบ้านไปด้วย เลยได้อินหน่อย จัดจ้านอร่อย และเนื้อปลาก็เหนียวหนึบกินมันใช้ได้มาก

ดูจากที่กินกันแล้ว สันนิษฐานว่าซีกอาหารไทยเค้าน่าจะเวิร์กกว่านะคะ แต่ก็ขอแนะนำให้ลองไส้กรอกปลากันดูค่ะ

อาหารไทยราคาประมาณ 40-100 ส่วนพวกอาหารฝรั่งประมาณ 200 ค่ะ